Cuneiform Tablet CCT 4 2a (BM 115080)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šur-i-dí-ma a-na a-šur-na-da qí-bi₄-ma i-na KÙ.BABBAR ša ik-ri-bi₄-a ša 1 ma-na KÙ.GI ša-am-ša-am a-na a-šur e-ep-ša-am ni-is-ḫa-sà a-ḫa-ma ku-un-kà-am 6 ma-na KÙ.BABBAR ḫu-ša-e-e SIG₅ ù ni-is-ḫa-sú a-na {d}IŠTAR ku-un-kà-am ší-tí KÙ.BABBAR a-ḫa-ma ku-nu-uk-ma šé-bi₄-lam ù a-ta za-ki-a-ma ra-ma-kà tí-ib-a-ma a-tal-kam ša i-ṣé-ri-kà ṣa-ḫu-ru-ni na-ru-qá-tim na-áš-ú ù ša i-ṣé-ri-a ṣa-ḫu-ru-ni 10 ma-na KÙ.GI iš-ta-áp-ku al-kà-ma na-ru-qá-am na-an-šé-ma ù ṣí-i ù šu-ma a-ma-kam ma-ma-an i-da-na-kum le-qé al-kà-ma ù a-na-kam a-šar lá-qá-im lá-šu a-šu-mì ḫa-ra-ni-kà i-lu-um li-ba-tí-kà ma-li tí-ib-a-ma a-tal-kam 10 ma-na KÙ.BABBAR ša tù-wa-ta-ra-ni a dí-na-an na-pá-áš-tí-kà li-li-ik ik-ri-bu ša a-šur ù {d}IŠTAR ša TÚG ga-sú-ri-im ù ša {d}NIN.ŠUBUR šu-ma lá ma-ṣí li-ba-al-ki-tù